Tot mai multe organizaţii au adoptat soluţii de AI generativ (GAI) în ultimul an, iar rezultatele acestor implementări încep să apară. Şi în 2024, SAS plănuieşte să inoveze în domeniu, prin introducerea SAS Data Maker, propriul generator de date sintetice, dar şi prin oferirea de asistenţi cu AI generativi adaptaţi diverselor industrii, conform unui comunicat de presă remis Redacţiei.
"Principiul SAS este acela că oricine ar trebui să poată efectua analize complexe în orice fază a ciclului de existenţei a datelor, iar AI-ul generativ este crucial în această democratizare a proceselor", afirmă Wiktor Markiewicz, Senior Market Research Analyst pentru IDC. "Dar majoritatea liderilor încă nu înţeleg tehnologia AI şi cum o pot folosi eficient. Accesul la o platformă de date şi AI de încredere elimină presupunerile, oferind un sprijin important în parcursul alături de AI-ul generativ."
În cazul AI-ului generativ, SAS pune accent pe utilizarea etică şi adaptată la nevoile fiecărei industrii. Astfel, SAS permite adoptarea sigură a noilor tehnologii şi contribuie la creşterea productivităţii şi la obţinerea de rezultate de încredere într-o arie largă de industrii supuse unor reglementări variate.
Funcţionalităţile de AI generativ ale SAS Viya fac diferenţa în cazul clienţilor care plănuiesc:
Accelerarea inovaţiei. Este posibilă prin integrarea fără întreruperi a modelelor AI generative în fluxurile de lucru decizionale, în aplicaţiile cu inteligenţă artificială sau învăţare automatizată, dar şi în procese de business existente, prin folosirea unor unelte de decizie avansate, precum SAS Intelligent Decisioning.
Protecţia datelor. SAS oferă susţinere completă pentru confidenţialitatea utilizatorilor prin măsurători robuste a calităţii datelor, inclusiv generare de date sintetice, minimizare de date, anonimizare şi criptare, astfel că informaţiile valoroase rămân protejate.
Crearea de rezultate de încredere şi de înţeles. Experţii în date pot aplica tehnici de procesare lingvistică naturală pentru a pre-procesa datele, astfel încât să explice rezultatul final, minimizând halucinaţiile din sisteme şi costurile token-urilor.
Îmbunătăţirea guvernanţei. Folosirea de unelte încorporate pentru crearea de fluxuri de lucru care validează ciclurile de viaţă ale modelelor lingvistice mari, inclusiv în managementul modelelor de risc.
Luarea de decizii precise. Capabilităţile cantitative de luare a deciziilor, critice pentru succesul raţionamentului AI-ului generativ, sunt integrate în platforma Viya.